**Amikor kicsi vagyok, amikor nagy vagyok**

*Online olvasásóra interaktív feladatokkal 2. osztályosoknak*

**1. Kicsi vagyok én…**

Hallgasd meg a *Kicsi vagyok én* kezdetű dal keresztény változatát! Tanuld is meg énekelni a kislánnyal együtt! A dal szövegét megtalálod a videó alatt a YouTube-on.

***Kicsi vagyok én***

<https://www.youtube.com/watch?v=SCyUP3SGyC4>

**2. Velem mindig történik valami**

Hallgasd meg Janikovszky Éva *Velem mindig történik valami* című könyvének első részletét Tánczos Adrienn előadásában!

***Janikovszky Éva: Velem mindig történik valami (1. részlet)***

<https://learningapps.org/watch?v=p342qdcoc21>

Mikor számít a beszélő fiú nagynak, és mikor kicsinek? Janikovszky Éva csak egy példát említ. De mit gondolsz, más esetben kicsinek vagy nagynak számít a fiú? Húzd a szavakat a megfelelő helyre a csoportosító tankockán!

***Velem mindig történik valami – csoportosító***

<https://learningapps.org/watch?v=premvzu1521>

Hallgass meg egy másik részletet is a könyvből!

***Janikovszky Éva: Velem mindig történik valami (2. részlet)***

<https://learningapps.org/watch?v=pddk2kdsn21>

Olvasd is el a regény részleteit a szöveggyűjteményből!

Kik tartoznak a kisfiú családjába? Válogasd ki a szereplők közül a következő tankockán!

***Velem mindig történik valami – szereplőválogató***

<https://learningapps.org/watch?v=p9npo48tc21>

Válaszd ki a helyes válaszokat a kérdésekre a feleletválasztó tankockán! Ha nem vagy biztos a válaszban, keresd a történetben!

***Velem mindig történik valami – válaszkereső***

<https://learningapps.org/watch?v=pbh97powt21>

Ki, kire vigyázott? Állítsd sorba a neveket a sorrendkereső tankockán! Az első Pacsitacsi legyen!

***Velem mindig történik valami – sorrendkereső***

<https://learningapps.org/watch?v=pf8p08cgt21>

Ha kíváncsi vagy, Pacsitacsi hogyan került meg, keresd meg a könyvespolcon vagy a könyvtárban Janikovszky Éva *Velem mindig történik valami* című könyvét. Jó olvasást!

**3. Amiben nagy, amiben kicsi**

Hajts ketté egy füzetlapot vagy írólapot, és a két felére írj egy-egy listát. Egyik felére az kerüljön, amihez már elég nagy vagy, és elég megbízható. Másik felére az kerüljön, amihez még kicsi vagy, és egyedül nem megy, segítségre szorulsz.

Jelöld meg a kicsi sávban, amihez már fel tudnál nőni. Gondold végig, hogy mi kell ehhez. Le is rajzolhatod.